Učimo o prednostima upotrebe prirodne kozmetike i aromaterapije u svakodnevnom životu

Učenici OŠ A. Cesarec iz Ivankova i učenici OŠ M.Gubec iz Jarmine, vođeni mentoricama Snježanom Crčić, prof.biologijie i kemije i Dijanom Penava, prof. biologije i kemije dogovorili su realizirati projekt u kojemu bi naučili više o prirodnoj kozmetici i aromaterapiji.

Učenici Osnovne škole A. Cesarec iz Ivankova i učenici Osnovne škole Matije Gubec iz Jarmine zajedničkim istraživanjem prenijeli su znanje jedni drugima i demonstrirali kako izraditi zdravu kozmetiku za mladu tinejdžersku kožu.

**Učenici osmih razreda OŠ A. Cesarec iz Ivankova** koji su sudjelovali u projektu su ; Dominik Mataković, Veronika Tomljenović, Sara Haban, Ana Marija Butorac, Marko Sudar, Mislav Majstorović, Petra Đuzel i Nika

Navede učenici bili su podijeljeni u dvije skupine. Jedna skupina izradila je prezentaciju koja je sadržavala sve sastojke koje možemo pronaći u industrijskoj kozmetici, kako navedeni sastojci djeluju na ljudski organizam i koje su posljedice dugotrajne upotrebe navedenoga. Osim toga, učenice Veronika Tomljenović, Sara Haban i Ana Marija Butorac su demonstrirale izradu eko bombica za kupanje sa sastojcima koje sigurno imate u kuhinji. Učenik Dominik Mataković je sve snimao, montirao i uredio kako bismo kvalitetno mogli prezentirati radove učenicima iz Jarmine. Drugu skupinu činili su učenici: Marko Sudar, Mislav Majstorović, Petra Đuzel i Nika te su oni prezentirali izradu eko sapuna iz maslinova ulja i otopine natrijeva hidroksida.

**Učenici osmih razreda OŠ M. Gubca Jarmina** koji su sudjelovali u projektu su: Laura Sedlar, Karla Sedlar, Marta Draganić, Anđela Korpar, Sara Ivančić, Ela Planić i Ružica Vukić.

Navedeni učenici činili su dvije grupe . Prva grupa istraživala je prednosti aromaterapije, njeno djelovanje na organizam , te vrste eteričnih ulja. Druga grupa istraživala je prednosti i nedostatke industrijskih osvježivača prostora. Učenici su istraživali kako na jednostavan , jeftin i zdrav način napraviti osvježivač prostora, izradili prezentacije te snimili video o izradi osvježivača prostora u svrhu prezentiranja svog rad učenicima iz Ivankova.

Nakon izrađene prezentacije i uređenih video uradaka dogovorili smo zoom sastanak između učenika iz Ivankova i Jarmine.

Sastanak je održan 20.1. u 19.00 sati. Mentorice su pozdravile učenike. Učenici OŠ iz Ivankova prvi su prezentirali svoj rad, a zatim učenici iz Jarmine. Nakon izlaganja slijedila je diskusija, kada su učenici međusobno mogli postavljati pitanja i razgovarati na zadanu temu.

 Pohvale za učenike, njihov rad , trud i izdvojeno vrijeme za pripremu kako bi svoj rad što bolje prezentirali. Svi učenici iznimno su se potrudili.

Osim što su ovim projektom učenici naučili nešto novo, imali su priliku upoznati svoje vršnjake koji imaju iste interese, vole učiti nove informacije i istraživati. Prezentiranjem svog rada pred novim učenicima vježbali su i vještinu javnog nastupa i komunikacije.

Nadamo se da smo i mi mentorice uspjele kod djece probuditi želju za istraživanjem i znanošću te da će netko od njih možda biti budući mladi znanstvenik.

 Snježana Crčić prof. biolgije i kemije